கேள்வி: சாந்தாமணி முத்தையா பற்றி விளக்கவும்.
பதில்: சாந்தாமணி முத்தையா (''Shanthamani Muddaiah'') ஒரு சிற்பக் கலைஞர் ஆவார். இவர் காகிதம், கரி போன்ற பொருட்களில் கலைப் பொருட்களை உருவாக்குகிறார். இவர் கண்காட்சிகளுக்காக இயற்கைப் பொருட்களைப் பயன்படுத்துகிறார். இவருடைய சிற்பம் இந்தியாவில் இரண்டு ஆண்டுகளுக்கு ஒருமுறை நடைபெறும் பல கலை நிகழ்ச்சிகளிலும், பல பன்னாட்டு மையங்களிலும் காட்சிப்படுத்தப்பட்டுள்ளன. இவரது கலைப் படைப்புகள் பல விருதுகளைப் பெற்றுள்ளன.
கேள்வி: சாந்தாமணி முத்தையா - வாழ்க்கை வரலாறு பற்றி தகவல் சொல்.
பதில்: சாந்தாமணி 1967ஆம் ஆண்டு கருநாடகம் மாநிலம் மைசூர் பிறந்தார். மைசூரில் உள்ள சாமராஜேந்திரா காட்சிக் கலை அகாதமியில் ஓவியத்தில் இளநிலை நுண்கலை பட்டம் பெற்றார். இதைத் தொடர்ந்து, இவர் வடோதரா மகாராஜா சாயாஜிராவ் பல்கலைக்கழகம் ஓவியத்தில் முதுகலைப் பட்டம் பெற்றார். 2004ஆம் ஆண்டு இசுக்கொட்லாந்து கிளாஸ்கோ சார்லசு வாலசு உதவித்தொகையின் கீழ் காகிதத் தயாரிப்பு குறித்த கல்வியினை ஒரு வருடம் படித்தார். 2006–08ஆம் ஆண்டிற்கான புது தில்லி சுற்றுலா மற்றும் கலாச்சார அமைச்சகத்திலிருந்து தேசிய இளையோர் நிதியுதவியினையும் பெற்றுள்ளார்.
கேள்வி: சாந்தாமணி முத்தையா - பணி பற்றி விளக்கவும்.
பதில்: சீமைக்காரை, ஒளிரும் சிண்டரால் ஆன ''முதுகெலும்பு'' என்ற கருப்பொருளில் சிற்பம், ஒரு பெரிய முதுகெலும்பு நெடுவரிசை வடிவத்தில் 2014இல் கொச்சி-முசிரிஸ் பைனாலேவில் காட்சிப்படுத்தப்பட்டது. இது 7 x 5 x 70 அடி அளவு நெளியாறு ஒரு ஆறு வடிவத்தில் செதுக்கப்பட்டுள்ளது. இந்தக் கலைப்படைப்புக்கான உத்வேகம் 2010ஆம் ஆண்டு வளைந்து நெளிந்து ஓடும் கங்கை ஆறு நதியில் சாந்தமணி மேற்கொண்ட மூன்று மாதச் சுற்றுப்பயணத்திலிருந்து உருவானது. மேலும் இது "நமது கலாச்சாரத்தின் முதுகெலும்பாக" ஓர் உருவகமாகக் கருதப்படுகிறது. பிரசவ வலியிலிருந்தபோது தனது முதுகுத்தண்டில் மயக்க மருந்து ஊசி போடப்பட்டதே இந்தச் சிற்பத்திற்கான யோசனையைத் தனக்கு வழங்கியதாகவும் சாந்தாமணி கூறினார். கொச்சி காட்சிப்படுத்தப்பட்ட கொச்சி-முசிரிசு இறுதிப்போட்டி 2014-இன் கண்காணிப்பாளரான ஜிதிஷ் கல்லட், "தோண்டியெடுக்கப்பட்ட தொல்லுயிர் எச்சம் வடிவத்தில் ஏதோ நீண்ட காலமாகிவிட்ட வரலாறு அழைக்கப்படுவது போல் உள்ளது" என்றும், " எரிமலை பாறை போன்ற சிற்பத்தைப் பயன்படுத்துவது மிகவும் சுவாரசியமானது, ஏனெனில் பொருளின் நுண்துளை மேற்பரப்பு சில புவியியல் தடயங்களைக் கொண்டுள்ளது, மேலும் இது புதைபடிவங்களைப் போலத் தோன்றுகிறது" என்றும் கூறினார். மற்றொரு குறிப்பிடத்தக்கச் சிற்பம் ''மெட்டமார்போசிசு பேவரிட்'' என்று பெயரிடப்பட்டுள்ளது. இது கூட்டுப்புழு சிற்பமாகும். இது கூட்டுப்புழுவிற்கும் பட்டாம்பூச்சிக்கும் இடையிலான வளர்ச்சி நிலையைக் குறிக்கிறது. இது மரக்கரி, பருத்தி துணிகளின் கூழ் பயன்படுத்தித் தயாரிக்கப்பட்டது. இது "சிதைவு, நோயுற்ற தன்மை மற்றும் இறப்பு" ஆகியவற்றைக் குறிக்கிறது. பல ஆண்டுகளாக, இவரது பிற சிற்பக் கண்காட்சிகளில் சில ''ப்ரோசன் பீனிக்சு, சைலண்ட் இசுபீக், ஜெசுடர்சு இசுபீக்'' மற்றும் ''டர்னிங் வீல் - இந்தியாவிலும் இலங்கையிலும் கட்டுப்பாடற்ற பாரம்பரியம்''. இவருடைய சிற்பங்கள் பெங்களூரு கர்நாடக மாநில அருங்காட்சியகத்தின் வெங்கடப்பா கலைக்கூடம் நிரந்தரக் கண்காட்சிகளாக வைக்கப்பட்டுள்ளது. இவருடைய படைப்புகள் பல தனியார் காட்சியகங்களின் பகுதியாகவும் உள்ளன. 2019ஆம் ஆண்டில், ''முடிக்கப்பட்ட கதைகள்'' மற்றும் ''யார்க்க்ஷயர் கதைகளின்'' மக்கள், ''"நமது கையில் வாழ்க்கை"'' என்ற புதிய படைப்பை உருவாக்கினார். இது கிராவன் மாவட்டத்தின் வாழ்க்கை மற்றும் வரலாறு குறித்து உள்ளூர் மக்களுடன் நடந்த உரையாடல்களின் காணொளிப் பதிவாகும். மேலும், பிளாஸ்டர் வார்ப்பு நுட்பத்தின் மூலம் பங்கேற்பாளர்களின் கைகளின் படங்களையும் உருவாக்கினார். அதே ஆண்டில், அவர் மற்றொரு சிற்பமான ''டிராப்பையும்'' Swiss Re Art|website=www.swissre.com|language=en|access-date=2021-07-23}} வடிவமைத்தார் ''.'' தரையில் விழுந்தவுடன் உறைந்து போகும் ஒரு துளி மை, ஒவ்வொரு துளியின் முக்கியத்துவத்தையும் நினைவுகூரும் விதமாகக் காட்சிப்படுத்தப்பட்டது. முத்தையா கூறுகையில், இந்தச் சிற்பம் தனது பயணத்தின் தொடக்கத்திலிருந்து கங்கை நதியின் முகத்துவாரம் வரை நடைபெற்றது என்றும், அங்கு மில்லியன் கணக்கான மக்கள் ''தர்ப்பணம்'' (தெய்வத்திற்குத் தண்ணீர் வழங்கும் இந்து சடங்கு) வழங்குவதைக் கண்டேன். அவர்கள் தங்கள் கைகளில் தண்ணீரை நிரப்பி ஆற்றில் திருப்பிக் கொடுப்பதைப் பார்த்ததும், வாழ்க்கையின் சுழற்சி இயல்பில் உள்ள உருவகத்தைப் புரிந்துகொள்ள முடிந்தது.